જેના કારણે ‘પાસ’ના પાટીદારો સામેના કથિત પોલીસ દમનના જવાબદારો સામે પગલાં લેવા સીટની રચના કરવા સહિતની માગણીના મામલે કોંગ્રેસના ચૂંટણી ઢંઢેરામાં સિફતપૂર્વક મૌન પળાયું છે. ‘પાસ’ના રાષ્ટ્રીય કન્વીનર હાર્દિક પટેલે કોંગ્રેસની અનામત અંગેની ફોર્મ્યુલા સ્વીકારી પત્રકાર પરિષદ યોજીને વિધાનસભાની ચૂંટણીમાં કોંગ્રેસને ‘પાસ’નો આડકતરો ટેકો જાહેર કર્યો હતો. હાર્દિક ઠેર ઠેર પોતાની સભામાં કોંગ્રેસને ખુલ્લું સમર્થન આપીને ભાજપ વિરુદ્ધ મતદાન કરવાની લોકોને જાહેરમાં અપીલ કરી રહ્યો છે. રાજકોટની સભામાં કોંગ્રેસના ઝંડા પણ હતા જોકે હાર્દિકની કાર્યશૈલી વિરુદ્ધ પાટીદાર સમાજની અગ્રણી સંસ્થાઓએ પણ નારાજગી દર્શાવી છે.